Na podlagi 64. člena Zakona o lokalni samoupravi /ZLS/ (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K) je Občinski svet Občine Nazarje na svoji 16. redni seji dne 24.04.2025 sprejel

Spremembo Statuta Občine Nazarje

1. člen

S temi spremembami se spremeni in dopolni Statut Občine Nazarje (Uradno glasilo slovenskih občin, št. 59/2017).

1. člen

Besedilo 15. člena statuta se spremeni in dopolni tako, da se glasi:

»*15. člen*

*(konstituiranje občinskega sveta)*

*(1) Občinski svet se konstituira na prvi seji po volitvah, na kateri se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve, ugotovljena izvolitev več kot polovice članov občinskega sveta.*

*(2) S konstituiranjem novoizvoljenega občinskega sveta preneha mandat prejšnjim članom občinskega sveta. S konstituiranjem preneha tudi članstvo v odborih in komisijah občinskega sveta*.«

1. **člen**

Spremembe in dopolnitve statuta začne veljati 15 (petnajsti dan) po objavi v Uradnem glasilu slovenskih občin.

Številka:032-0004/2022-17

Datum: 24.04.2025

Občina Nazarje

župan Matej Pečovnik